**Endnu mere effektiv og bæredygtig: 500.000 EUR investerer SkiWelt i et nyt snemålingssystem**

65 pistemaskiner er i SkiWelt hver nat i indsats med perfekte pister for øje. Således bliver alle pister i SkiWelt præpareret hver eneste nat, for det meste med et wirespil, for at gøre dem endnu mere indbydende, og skulle det begynde at sne, sker det også gerne to gange. Til den kommende vinter 2017-18 blev alle nu udstyret med et raffineret pistesnemålingssystem. GPS-målingen af den nøjagtige snedybde ved hjælp af en pistemaskine gør det muligt for SkiWelt profferne at arbejde endnu mere præcist med pistepræpareringen, og at reducere brugen af teknisk produceret kunstsne. Igen sætter SkiWelt normer og investerer over 500.000 EUR i bæredygtighed med miljøet for øje.

**Hvordan fungerer det nye enestående system?**  
GPS-infrastrukturen er monteret i pistemaskinerne. Denne kan opmåle det oprindelige terræn og snedybden (afvigelse kun ca. 3-5 cm). Grundlaget for dette er en nøjagtig opmåling af det oprindelige terræn om sommeren. Det indbyggede måleinstrument kan konstatere differencerne i snedybden. Pistemaskineføreren kan direkte og omgående aflæse snedybden under ham på displayet. Opmålingsdataene kan også vises grafisk og printes ud som landkort med snedybder - dermed kan arealer med mindre sne eller snedepoter straks konstateres.

**Ressourceskånsom snemanagement**  
Den nye snedybdemåling er et afgørende bidrag til ressourceskånsom snemanagement. Det drejer sig om effektiv, økonomisk og ressourceskånende produktion af sne, og denne investering er et andet vigtigt element i det energibesparende SkiWelt-snemanagement. SkiWelt-snemanagementet omfatter alt fra topmoderne teknisk udstyr inden for sneanlæg, 15 naturvenligt etablerede reservoirsøer og helt frem til snedybdemåling. "Det er vores mål at skabe et jævnt fordelt kompakt snelag på pisterne - og så vidt muligt ingen steder med for lidt eller for megen sne. For vores gæster er det ensbetydende med velpræparerede og snesikre pister indtil den 8. april 2018,“ erklærer Walter Eisenmann, adm.dir. SkiWelt Söll.

**Kender du SkiWelts sneopskrift på teknisk produceret kunstsne?**

Ingredienser:

* SkiWelts professionelle team for kunstsne
* Topmoderne og effektivt teknisk udstyr til produktion af kunstsne
* Vand i drikkevandskvalitet fra vores 15 reservoirsøer, der i reglen bliver fyldt op automatisk om sommeren
* 100 % økostrøm fra forsyningsselskabet Tiroler Wasserkraft
* Passende temperaturer, hvor også luftfugtigheden spiller en stor rolle

... og giver teknisk produceret kunstsne, der, når den smelter, igen tilføres naturens vandkredsløb. Tag på besøg i SkiWelt til foråret. Engene er farvestrålende og artrige med sjældne planter og har altid været anvendt af vores landmænd som alpegræsgange til deres køer.

*Med 90 baner og lifte, 284 pistekilometer med alle sværhedsgrader – næsten alle med avancerede anlæg til sneproduktion (af i alt 229 pistekilometer kan 120 kilometer gøres klar til ibrugtagning inden for kun 3 dage) - og 77 hyggelige hytter er SkiWelt Wilder Kaiser–Brixental et af verdens største og mest avancerede skiområder.*

INFORMATION SkiWelt Wilder Kaiser-Brixental Marketing GmbH

A–6306 Söll | Tel.: +43 5333 - 400 | [office@skiwelt.at](mailto:office@skiwelt.at) | [www.skiwelt.at](http://www.skiwelt.at)

SPØRGSMÅL: SkiWelt Presseteam (presse@skiwelt.at)